ཕ་ཡུལ་མཚོ་སྔོན་ཡུལ་ཤུལ་རྫོང་རག་ཤུལ་ལུང་པ་ནས་སྐྱེས་པའི་ན་གཞོན་གཞས་པ་རག་ཤུལ་འཆི་མེད་དོན་གྲུབ་ཀྱི་གསར་བརྩམས་གླུ་གཞས་ཆེད་བསྒྲིགས་ལང་ཚོའི་གླུ་སྐད་ཅེས་པའི་ཆེད་བསྒྲིགས་འདི་ནི་ད་སྐབས་བོད་ཀྱི་ཡུལ་ལུང་བྱེ་བྲག་པར་ཁྱབ་བཞིན་པའི་བསྐྱར་ལེན་ཆེད་བསྒྲིགས་དང་བསྟོད་གླུ་ཕྱོགས་བསྡུས་དག་དང་བསྡུར་ན་ངོ་བོའི་ཆ་ནས་ཚིག་དང་དབྱངས་མང་ཚོགས་ཀྱི་སྒྱུ་རྩལ་མྱོང་རོལ་གྱི་ཆུ་ཚད་དང་འཚམ་པར་གསར་བརྩམས་བྱས་ཤིང་།རྣམ་པའང་འཚོ་བ་དང་ཐག་ཉེ་བའི་བརྗོད་དོན་ཕུན་སུམ་ཚོགས་པ།རོལ་དབྱངས་དང་།འཁྲབ་སྟོན།སྒྲིག་སྦྱོར་སོགས་ཀྱང་གནའ་དེང་ཟུང་སྦྲེལ་གྱི་ཁྱད་ཆོས་གཙོར་བཟུང་བྱས་ཡོད་པས།བོད་ཀྱི་གླུ་གཞས་སྒྱུ་རྩལ་གྱི་དོ་ར་ཡངས་པོར་མཚོན་ན་ཆེད་བསྒྲིགས་འདིའི་ཚིག་དབྱངས་རོལ་གསུམ་དང་སྒྲིག་སྦྱོར་ཕབ་བསྐྲུན་སོགས་ཐུན་མིན་ཁྱད་འཕགས་ཤིག་ཡིན་པའི་སྤོབས་པ་མེད་ཀྱང་།འུ་ཚོའི་ཁོར་ཡུག་བྱེ་བྲག་པའི་ངོས་ནས་བཤད་ན་གླུ་གཞས་ཀྱི་ཁ་ཕྱོགས་གསར་ཙམ་དང་གཞོན་སྐྱེས་ཚོར་ཡར་སྐུལ་གྱི་ནུས་པ་གང་འཚམ་ཐོན་པའི་ཡིད་ཆེས་བཅོལ་ཡོད།ཆེད་བསྒྲིགས་འདི་སྤྱི་ལོ་ལོའི་ཟླ་པའི་ནང་བོད་མདོ་དབུས་ཁམས་གསུམ་གྱི་ས་ཆ་སོ་སོའི་ཚོང་རར་དངོས་སུ་འགྲེམ་རྒྱུ་གཏན་ཁེལ་བས་རྒྱ་ཆེའི་སྤུན་གྲོགས་ཚོས་དོ་སྣང་གང་མང་གནང་རྒྱུའི་དགའ་བསུ་ཞུ།